Komission asetus (EY) N:o 752/95, annettu 3 päivänä huhtikuuta 1995, Kanariansaarten sianliha-alan tuotteiden hankintatuen vahvistamisesta osana neuvoston asetuksen (ETY) N:o 1601/92 2-4 artiklassa säädettyä järjestelmää



Virallinen lehti nro L 075 , 04/04/1995 s. 0001 - 0004



KOMISSION ASETUS (EY) N:o 752/95, annettu 3 päivänä huhtikuuta 1995, Kanariansaarten sianliha-alan tuotteiden hankintatuen vahvistamisesta osana neuvoston asetuksen (ETY) N:o 1601/92 2-4 artiklassa säädettyä järjestelmää EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna komission asetuksella (ETY) N:o 1974/93 (2), ja erityisesti sen 3 artiklan 4 kohdan ja 4 artiklan 4 kohdan, sekä katsoo, että Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92 2-5 artiklassa säädettyyn erityiseen järjestelmään kuuluvien maataloustuotteiden osalta 28 päivänä marraskuuta 1994 annetun komission asetuksen (EY) N:o 2883/94 (3) liitteessä II vahvistetaan 1 päivästä heinäkuuta 1994 30 päivään kesäkuuta 1995 ne hankintajärjestelmään kuuluvien sianliha-alan tuotteiden määrät, jotka vapautetaan tuontitullista tai joille myönnetään tukea, sekä asetuksen (ETY) N:o 1601/92 4 artiklassa säädetyn tuen piiriin kuuluvien yhteisöstä peräisin olevien puhdasrotuisten siitossikojen se määrä, jota varten myönnetään tukea saarten tuotantomahdollisuuksien kehittämistarkoituksessa, edellä tarkoitetun tuen suuruus olisi vahvistettava ottaen huomioon erityisesti hankintakustannukset maailmanmarkkinoilta, Kanariansaarten maantieteellisestä sijainnista johtuvat olosuhteet ja kyseisten eläinten tai tuotteiden kolmansiin maihin viennissä käytettävät perushinnat, yhteiset yksityiskohtaiset säännöt Kanariansaarten tiettyjen maataloustuotteiden erityisen hankintajärjestelmän soveltamisesta vahvistetaan komission asetuksessa (EY) N:o 2790/94 (4), sellaisena kuin se on muutettuna asetuksella (EY) N:o 2883/94; tässä asetuksessa on määritelty tähän erityiseen järjestelmään liittyviä uusia yksityiskohtaisia sääntöjä erityisesti todistusten antamisen ja voimassaoloaikojen, tuen maksamisen sekä kaupallisen toiminnan valvonnan ja seurannan osalta; nämä säännökset korvaavat komission asetuksessa (ETY) N:o 1695/92 (5), sellaisena kuin se on viimeksi muutettuna asetuksella (ETY) N:o 2596/93 (6), määritellyt yksityiskohtaiset säännöt, ja niitä sovelletaan markkinoiden eri aloilla 1 päivästä joulukuuta 1994, tämän vuoksi olisi kumottava samasta päivästä alkaen Kanariansaarten sianliha-alan tuotteiden erityisen hankintajärjestelmän soveltamista koskevista yksityiskohtaisista säännöistä 30 päivänä kesäkuuta 1992 annettu komission asetus (ETY) N:o 1724/92 (7), sellaisena kuin se on viimeksi muutettuna asetuksella (EY) N:o 2387/94 (8), ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1601/92 3 artiklan 2 kohdan soveltamiseksi yhteisön markkinoilta lähtöisin olevien, asetuksessa (EY) N:o 2883/94 vahvistettuun hankintataseeseen kuuluvien sianliha-alan tuotteiden tuki vahvistetaan liitteessä I. Tukea saavat tuotteet kuvataan komission asetuksen (ETY) N:o 3846/87 (9) ja erityisesti sen liitteen 7 säännösten ja määräysten mukaisesti. 2 artikla Asetuksen (ETY) N:o 1601/92 4 artiklan 1 kohdassa säädetty tuki yhteisöstä peräisin olevien puhdasrotuisten siitossikojen hankkimiseksi Kanariansaarille asetuksessa (EY) N:o 2883/94 vahvistetun hankintataseen mukaisesti vahvistetaan liitteessä II. 3 artikla Asetuksen (EY) N:o 2790/94 säännöksiä sovelletaan. 4 artikla Kumotaan asetus (ETY) N:o 1724/92. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 173, 27.6.1992, s. 13 (2) EYVL N:o L 180, 23.7.1993, s. 26 (3) EYVL N:o L 304, 29.11.1994, s. 18 (4) EYVL N:o L 296, 17.11.1994, s. 23 (5) EYVL N:o L 179, 1.7.1992, s. 1 (6) EYVL N:o L 238, 23.9.1993, s. 24 (7) EYVL N:o L 179, 1.7.1992, s. 90 (8) EYVL N:o L 255, 1.10.1994, s. 97 (9) EYVL N:o L 366, 24.12.1987, s. 1 LIITE I Yhteisön markkinoilta tuleville tuotteille myönnettävä tuki >TAULUKON PAIKKA> LIITE II Yhteisön alkuperää olevien puhdasrotuisten siansukuisten siitoseläinten tuonti Kanarian saarille 1 päivän heinäkuuta 1994 ja 30 päivän kesäkuuta 1995 välisenä aikana >TAULUKON PAIKKA>